
Uznesenie Okresný súd Poprad v právnej veci starostlivosti súdu o maloletú A. B., nar. XX.XX.XXXX, bytom C. D. XXX, zastúpenú procesným opatrovníkom Úradom práce, sociálnych vecí a rodiny Kežmarok, dieťa rodičov: matky E. B., nar. XX.XX.XXXX, bytom C. D. XXX a otca neuvedeného, na návrh navrhovateľky – starej matky F. B., nar. XX.XX.XXXX, bytom C. D. XXX, o zverenie maloletej do náhradnej osobnej starostlivosti a o nariadenie neodkladného opatrenia, t a k t o rozhodol: Nariaďuje
toto
neodkladné
opatrenie:
I. Na čas do právoplatného skončenia konania vo veci zverenia maloletej A. B., nar. XX.XX.XXXX do náhradnej osobnej starostlivosti vedeného na Okresnom súde Poprad pod spisovou značkou 24P/30/2025 z v e r u j e maloletú A. B., nar. XX.XX.XXXX, do starostlivosti jej starej matky F. B., nar. XX.XX.XXXX, ktorá je o p r á v n e n á a povinná maloletej poskytovať riadnu osobnú starostlivosť, zastupovať ju a spravovať jej majetok v bežných veciach. odôvodnenie: 1. Návrhom podaným na tunajšom súde dňa 30.04.2025 sa navrhovateľka ako stará matka maloletej A. B. domáha zverenia maloletej do náhradnej osobnej starostlivosti a zároveň sa stará matka domáha nariadenia neodkladného opatrenia, ktorým by súd zveril maloletú A. do jej náhradnej osobnej starostlivosti do času právoplatného skončenia konania o zverenie maloletej do náhradnej osobnej starostlivosti. 2. Návrh navrhovateľka odôvodnila tvrdeniami, že maloleté dieťa A. B. pochádza z mimomanželského vzťahu, otcovstvo k maloletej A. nebol určené, pretože označovaný otec dieťaťa nie je plnoletý. Úprava práv a povinností k maloletej A. nebola doposiaľ vykonaná žiadnym súdom. Navrhovateľka je starou mamou maloletej A.. Žije so svojím manželom a 9 maloletými deťmi v murovanom dome, ktorý pozostáva z 2 miestností. Navrhovateľka je toho času na rodičovskej dovolenke, jej príjmom je rodičovský príspevok a prídavky na maloleté deti vo výške 891 Eur. Jej manžel je zaradený do evidencie uchádzačov o zamestnanie, je nezamestnaný a nemá žiaden príjem. Vzhľadom k tomu že matka maloletej A. je tiež maloletá a nemá súdom priznané rodičovské práva, navrhovateľka žiada aby maloletá A. bola zverená do jej osobnej starostlivosti. 3. K návrhu navrhovateľka pripojila kópiu rodného listu maloletej A. B., nar. XX.XX.XXXX. Z kópie toho rodného listu mal súd preukázané, že maloletá A. B. sa narodila dňa XX.XX.XXXX v Poprade maloletej matke E. B., nar. XX.XX.XXXX a neuvedenému otcovi. 4. Uznesením, č. k.: 24P/30/2025-5 zo dňa 26.05.2025 súd ustanovil maloletej A. B., nar. XX.XX.XXXX na zastupovanie v konaní procesného opatrovníka Úrad práce, sociálnych vecí a rodiny Kežmarok.
5. Podľa § 2 zákona č. 161/2015 Z. z. Civilného mimosporového poriadku (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 6. Podľa § 324 ods. 1 zákona č. 160/2015 Z. z. Civilného sporového poriadku (ďalej len ,,CSP“) pred začatím konania, počas konania a po jeho skončení súd môže na návrh nariadiť neodkladné opatrenie. 7. Podľa § 325 ods. 1 CSP neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 8. Podľa § 325 ods. 2 písm. d) CSP neodkladným opatrením možno strane uložiť, najmä aby niečo vykonala, niečoho sa zdržala alebo niečo znášala. 9. Podľa § 326 CSP v návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana a musí byť z neho zrejmé, akého neodkladného opatrenia sa navrhovateľ domáha. K návrhu musí navrhovateľ pripojiť listiny, na ktoré sa odvoláva. Podľa § 132 ods. 1 CSP v žalobe sa okrem všeobecných náležitostí podania uvedie označenie strán, pravdivé a úplné opísanie rozhodujúcich skutočností, označenie dôkazov na ich preukázanie a žalobný návrh. 10. Podľa § 328 ods. 1 CSP ak súd nepostupoval podľa § 327, nariadi neodkladné opatrenie, ak sú splnené podmienky podľa § 325 ods. 1, inak návrh na nariadenie neodkladného opatrenia zamietne. 11. Podľa § 329 ods. 1 prvej vety CSP súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. 12. Neodkladné opatrenie predstavuje inštitút neodkladnej procesnej ochrany, ktorým sa bezodkladne upravujú pomery účastníkov konania. Vzhľadom na charakter neodkladného opatrenia ako nástroja zabezpečujúceho úpravu pomerov v rozsahu odôvodnenom naliehavou potrebou súd v konaní o nariadenie neodkladného opatrenia nevykonáva dôkazy a rozhoduje iba na základe skutočností a tvrdení uvedených v návrhu a na základe predložených listinných dôkazov, ktoré by mali hodnoverne osvedčovať stav tvrdený v návrhu. Osvedčenie na rozdiel od dokázania znamená, že súd pomocou ponúknutých dôkazných prostriedkov zisťuje najvýznamnejšie skutočnosti, teda nie všetky rozhodujúce skutočnosti. Pri ich zisťovaní nemusí dbať na všetky formality, ako je to pri dokazovaní. Postačuje, že osvedčená skutočnosť sa mu vzhľadom na všetky okolnosti javí ako nanajvýš pravdepodobná. Základným predpokladom prípustnosti a dôvodnosti neodkladného opatrenia je teda tvrdenie a osvedčenie existencie právneho vzťahu medzi účastníkmi konania a nevyhnutnosť bezodkladnej úpravy právneho vzťahu medzi nimi. Neodkladné opatrenie plní funkciu prostriedku regulujúceho právne vzťahy na obdobie po jeho nariadení, a má preto výrazný preventívny zmysel i účinok, ktorý môže zamedziť i vzniku škody alebo inej ujmy, a ak k nej došlo, neodkladným opatrením je možné bezodkladne zabrániť jej rozširovaniu. 13. V každej veci týkajúcej sa maloletého dieťaťa dominuje záujem dieťaťa. Dosiahnutie účinnej ochrany záujmov maloletého dieťaťa je zabezpečené aj inštitútom neodkladného opatrenia. Neodkladné opatrenie vo veci starostlivosti súdu o maloleté dieťa nariadi súd vtedy, ak má osvedčené, že riešenie situácie maloletého dieťaťa neznesie odklad. Úpravou neodkladných opatrení je umožnené urýchlené a pružné riešenie takých situácií, keď je potrebný okamžitý zásah súdu. U maloletých detí pôjde v zásade o zásah do takého stavu, ktorým je bezprostredne ohrozená ich výživa, výchova, prípadne iné dôležité záujmy. Dôvodnosť návrhu na nariadenie neodkladného opatrenia musí byť zrejmá z jeho samotného obsahu resp. aj z listinných dôkazov k nemu pripojených. 20. V konaní mal súd za osvedčené, že návrh na nariadenie neodkladného opatrenia je podaný navrhovateľkou – starou matkou maloletej, dôvodne. Je v záujme maloletej, za situácie, kedy z dôvodu maloletosti jej matka nemá rodičovské práva a povinnosti a otec nie je určený, vyrastala v stabilnom výchovnom prostredí, ktoré dôverne pozná a kde sa cíti dobre. Vo veci nebolo možné nariadiť neodkladné opatrenie podľa § 367 ods. 1 CMP o odovzdaní maloletej do starostlivosti navrhovateľky,
keďže maloletá už vo faktickej starostlivosti starej matky je. V danom prípade vzhľadom na závažnosť okolností uvedených navrhovateľkou v návrhu súd pristúpil k rozhodnutiu, ktorým do právoplatného skončenia konania vo veci zverenia maloletej A. B., nar. XX.XX.XXXX do náhradnej osobnej starostlivosti zveril maloletú A. do starostlivosti navrhovateľky v súlade s § 325 ods. 2 písm. d) CSP. Súd považoval za potrebné a v záujme maloletej neodkladným opatrením ju zveriť do starostlivosti navrhovateľky – jej starej matky s cieľom zabezpečiť maloletej A. bezpečie, pokoj, istotu, zdravý psychický a fyzický vývin. Súd zdôrazňuje, že nariadené neodkladné opatrenie je len dočasné, nakoľko bude trvať len do právoplatného skončenia konania vo veci zverenia maloletej A. do náhradnej osobnej starostlivosti. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Prešove prostredníctvom Okresného súdu Poprad, písomne, v štyroch vyhotoveniach. (§ 357 písm. d) CSP) V odvolaní sa má uviesť, ktorému súdu je určené, kto ho podáva, ktorej veci sa týka a čo sleduje, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh), musí byť podpísané a uvedená spisová značka konania. (§ 127 a § 363 CSP) Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolanie. (§ 364 CSP) Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods. 1 CSP) Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. (§ 365 ods. 2 CSP) Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. (62 ods. 1 CMP) Odvolacie dôvody možno meniť a dopĺňať až do rozhodnutia o odvolaní. (§ 62 ods. 2 CMP)

